《送程给事知越州》
宋代·王靖

蜀道新持使节优，南昌更命按诸侯。江山秀入行台晓，风月吟诸泽国秋。

宽弛茶租吴俗富，兴骊渠利晋人讴。送将莫讶迟留处，浩穰敲喧讼牒稠。

作者简介：（1036—1081）宋大名莘县人，字詹叔。王素从子，王雍子。早孤，自力于学，好讲切天下利害。以祖荫历通判阆州，知滁州，主管北京御史台，请复明经科，加试贡士以策。提点陕西刑狱，徙河东长子县，为开封府推官，有声绩。徙广南转运使。神宗熙宁初广人讹言交阯民且至，中外以为忧，神宗曰：“王靖在彼，可无念。”入为度支副使。官终宝文阁直学士。有《广东会要》。